เงินบาทอ่อนค่าจากช่วงเช้า กรอบพรุ่งนี้ 35.90-36.20
ค่าเงินบาทปิดตลาดเย็นนี้ (17 ธ.ค.) ที่ระดับ 36.06/10 บาท/ดอลลาร์ อ่อนค่าจากช่วงเช้าที่เปิดตลาดที่ระดับ 35.96 บาท/ดอลลาร์ เงินบาทช่วงเย็นปรับตัวอ่อนค่าจากในช่วงเช้า แต่เชื่อว่าเงินบาทจะยังเคลื่อนไหวอยู่ในกรอบนี้ เนื่องจากการที่ธนาคารกลางสหรัฐ (FED) ปรับขึ้นดอกเบี้ยในรอบนี้ไม่ได้เป็นการเซอร์ไพร์สตลาดแต่อย่างใด
17 ธ.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ (17 ธ.ค.) ที่ระดับ 36.06/10 บาท/ดอลลาร์ อ่อนค่าจากช่วงเช้าที่เปิดตลาดที่ระดับ 35.96 บาท/ดอลลาร์  เงินบาทช่วงเย็นปรับตัวอ่อนค่าจากในช่วงเช้า แต่เชื่อว่าเงินบาทจะยังเคลื่อนไหวอยู่ในกรอบนี้ เนื่องจากการที่ธนาคารกลางสหรัฐ (FED) ปรับขึ้นดอกเบี้ยในรอบนี้ไม่ได้เป็นการเซอร์ไพร์สตลาดแต่อย่างใด
“บาทคงแกว่งอยู่ในกรอบนี้ เพราะที่เฟดขึ้นดอกเบี้ยก็เป็นไปตามคาด ไม่ได้เซอร์ไพร์สตลาดอะไร ซึ่งตลาดรับข่าวว่าเฟดจะขึ้นมาตั้งแต่ก.ย.แล้ว ช่วงนี้หลังจากเฟดขึ้นดอกเบี้ยก็คงไม่มี big event อะไรแล้ว จากนี้ไปจนถึงท้ายปีก็คงเป็นปัจจัยเรื่องข้อมูลเศรษฐกิจทั่วๆ ไป” นักบริหารเงินกล่าว ขณะที่คาดว่า พรุ่งนี้เงินบาทจะเคลื่อนไหวในกรอบ 35.90-36.20 บาท/ดอลลาร์
 
ที่มา: สำนักข่าวอินโฟเควสท์